“Ǎ mɔ̂n mod, kadá ńtómbā wádzóe dzǎl Tir nâ: Ǹtondôbə a dzó nâ: Ḿból ńnə́m ó ńtɔa yǎ wa ǹgúngúán, wa nâ: ‘Mə nə zambá, mə tɔá étɔá zāmbá, á máŋ étē.’ O vóán naa o nə mod, wa sə́ kig Zambá, ḿból o ngáyi nâ vəŋan ai bəzāmbá. 3Kə́ watsog nâ ǒ ngalod yǎ Daniɛ́l á fəg a, nə́ tɔ ndímba ziŋ yǎkād kig wa. 4Ai fəg dzoe ai oyəm wóe o ngákóan ezɔb ákúmá. 5Abuí fəg dóe ai ńnəməná oyəm woe á mam mə́ mákíd bí ngáfugulu wa akúmá, ǹnə́m ó ńtɔ̄á wa məbún məbún ású ákúmá. 6Asú te Ǹtondôbə Zambá a dzó nâ: Ḿból ō yī naa wabi ǹnə́m ó vəgan ai ǹnə́m bəzambá, 7ma bɔ nâ bədzín bə́ zu lúman ai wa, mod ǹgungúl áyɔŋ, bâyi kúlī fa bitá dzābán, bə́ ngalúman ai abə̌ŋ fəg dóe, bə́ mān sámā dúmá dóe. 8Bâyi wa woa ébē étē, o wúú áwū məkǐ, á máŋ étē. 9Yə wayi bǎd dzó naa: “Mə nə zambá”, á mís mə́ ébá báwé wā, ábōg wāyi lə́de naa o nə mod, o sə́ kig Zambá, nə́ o nə édzōē ébá báyi wa túbulǔ məkɔ̌ŋ á nyɔ́l ? 10Wayi wú anə́ mān háídɛn, á mɔ́ bə́dzín. Owé, mǎmēn mādzó nálā –ǹkɔ́bɔ̄ Ńtondôbə Zambá.” 11Ńdɔ ebúg Ńtondôbə é ngázu kwí ábə ma nâ: